Snjóflóðið á Flateyri

Snjóflóðið á Flateyri er snjóflóð sem féll þann 26. október árið 1995 á bæinn Flateyri í Önundarfirði með þeim afleiðingum að 20 manns fórust en 25 björguðust. Tíu karlar, sex konur og fjögur börn létust í flóðinu sem varð rétt eftir 4 um nóttina.  Morgunblaðið, 27. október 1995  Flóðið kom úr Skollahvilft í Eyrarfjalli en í fjallinu ofan bæjarins eru tvö gil, Innra-Bæjargil og Skollahvilft.
Það féll á innanverðan bæinn og eyðilagði eða hreif með sér 17 hús við göturnar Ólafstún, Hjallaveg, Tjarnargötu og Unnarstíg. 27 ár liðin frá einu mannskæðasta snjóflóði Íslandssögunnar: „9 eða 10 manns sem voru að heiman“ Mannlíf  
Snjóflóðið kom aðeins 9 mánuðum eftir snjóflóðið í Súðavík sem varð í janúar sama ár. 

Stjórnstöð Almannavarna var virkjuð og tiltækt lið var kallað út. Björgunarsveitir frá Ísafirði voru komnar til bæjarins 9 um morguninn en þá höfðu íbúar verið hjálparlausir í fimm klukkustundir.
„Okkur er orða vant, Íslendingum öllum“ – 30 ár síðan 20 fórust í snjóflóði á Flateyri Rúv, sótt 26. október 2025 Tvær þyrlur Landhelgisgæslunnar, Líf og Sif og tvær þyrlur varnarliðsins fóru á staðinn og lentu um hádegi. Varðskipin Ægir og Óðinn komu undir kvöld. Alþýðublaðið 27. október 1995

Eftir flóðið voru reistir snjóflóðavarnargarðar ofan við bæinn. Minnisvarði um þá sem fórust var reistur skammt frá enda flóðsins við Flateyrarkirkju.

Tengt efni
 Snjóflóð á Íslandi

Tilvísanir

Flokkur:Snjóflóð á Íslandi
Flokkur:1995